赵县是“中国 雪花梨之乡”,“赵州”牌雪花梨以其独特的品质享誉国内外,被誉为“天下第一梨”, 荣获“中华名果”称号。春日时分,赵县的梨花开时,自然也繁盛如雪。下面就是小编给大家带来的赞美梨花的诗词,希望能帮助到大家!
月下梨花·其一
朝代:明朝|作者:徐渭
今宵风物异寻常,月底梨开万朵光。闪雪摇冰偏倍昼,迷枝浸叶总生凉。
痕娇旧积啼春雨,镜色新圆选夜妆。莫遣风吹回作态,素娥应妒舞霓裳。
梨花·开向春残不恨迟
朝代:宋朝|作者:陆游
开向春残不恨迟,绿杨窣地最相宜。
征西幕府煎茶地,一幅边鸾画折枝。
梨花原
朝代:宋朝|作者:曾几
酒渴上安市,甘寒为解园。
鹅儿黄不见,空见鹭鸶飞。
点绛唇·梨花
词牌名:点绛唇|朝代:元朝|作者:刘秉忠
立尽黄昏,袜尘不到凌波处。雪香凝树。懒作阳台雨。一水相系,脉脉难为语。情何许。向人如诉。寂寞临江渚。
月下梨花·其四
朝代:明朝|作者:徐渭
壁月流空霁色扬,梨英当夕弄青阳。摇寒隔院非关艳,映断长天别有芳。
粉靥团团新出洗,窗钱一一暗浮霜。多情错认梅花夜,教进罗浮梦里觞。
压沙寺梨花
朝代:宋朝|作者:黄庭坚
压沙寺後千株雪,长乐坊前十里香。
寄语春风莫吹尽,夜深留与雪争光。
梨花·剪水凝霜妒蝶裙
朝代:明朝|作者:文征明
剪水凝霜妒蝶裙,曲阑风味玉清温。粉痕浥露春含泪,夜色笼烟月断魂。
十里香云迷短梦,谁家细雨锁重门。洗妆见说清明近,旋典春衣置酒樽。
左掖梨花
朝代:唐朝|作者:武元衡
巧笑解迎人,晴雪香堪惜。随风蝶影翻,误点朝衣赤。
雨中花·梨花
词牌名:雨中花|朝代:清朝|作者:叶小鸾
泪雨琼姿娇半吐。又一夜、风摇鬟雾。绣陌啼莺,画梁归燕,莫便催春去。
梨花
朝代:宋朝|作者:陈允平
流莺偷入未央宫,望断昭阳信不通。
寂寞雨声寒食夜,一枝香泪泣东风。